YHDYSVALLAT
KARIBIANMERI - KOLUMBIA
PEKING - KIINA
ULAN BATOR
KASPIANMERI - AZERBAIDŽAN
PARIISI - RANSKA
ISO-BRITANNIA - LONTOO
LONTOO
SKOTLANTI
RUOTSI - TUKHOLMA
Terve kaikille!
Terve!
Paljon kiitoksia.
Kiitos kaikille.
Vau.
Kivasti tehty!
Kiitos kaikille, ja tervetuloa.
Tämän viikon jaksossa...
Järvi.
Skotti.
Ja kaksi savuavaa Bemaria.
Kiitos kaikille. Kiitos.
Haluan aloittaa puhumalla rahasta. Koettakaa kestää.
Jos olisi tallettanut 35 000 puntaa säästötilille vuonna 2000,
omistaisi nyt noin 60 000 puntaa.
Jos olisi kuitenkin ostanut rahalla Jaguar E-Typen,
omistaisi nyt 100 000 puntaa.
Niin, kaikki vähänkään harvinainen
tai mielenkiintoinen on omaisuuksien arvoista nykyään.
Aston Martin DB5?
Se maksaa 750 000 puntaa.
Ferrari Daytona 600 000 puntaa.
Pagoda-kattoinen Mercedes SL maksaa nykyään ainakin 75 tonnia.
Eivätkä pelkästään eksoottiset autot. Ford Escort Mexico, tylsä auto.
Se maksaa nykyään 60 000 puntaa.
-60 tonnia! -Näin on.
On kuitenkin pari harvinaista ja mielenkiintoista autoa,
jotka läpäisivät seulan
eivätkä ole vielä älyttömän kalliita.
Me siis päätimme katsoa,
kuka meistä huomaa sijoitustilaisuuden parhaiten.
Täsmälleen. Ostimme siis kaikki klassikkoauton.
Jotta näkisimme, kuka meistä teki parhaat kaupat,
veimme Grand Tourin erään skottituottajamme
mielestä parhaaseen ja kauneimpaan paikkaan maapallolla.
Skotlantiin.
Valitsimme kohtauspaikaksi viehättävän kalastussataman lähellä Invernessiä.
Saavuin ensimmäisenä Alfa Romeo GTV6:ssa.
Voisi kuvitella,
että kun yksi näistä tulee markkinoille,
klassikkoautoharrastajat juoksisivat kuin zombielokuvassa
mustana perjantaina, mutta ei.
Ostin tämän 83-vuotiaalta mieheltä, joka on omistanut sen uudesta
ja myi sen vain, koska hänen 84-vuotiaalla vaimollaan
oli vaikeuksia nousta siihen ja poistua siitä.
Sillä on ajettu vain 42 000 km, ja silti se maksoi 10 000 puntaa.
Juomakierroksen tarjoaminen maksaa 10 000 puntaa
maailmassa, johon tällainen kuuluu.
Kappas vain.
James May Lancia Gamma Coupéssa.
Yksi kauneimmista autoista ikinä, mutta älkää kertoko hänelle.
Huomenta, May.
Kuinka paljon?
13 500 puntaa.
3 500 puntaa enemmän
kuin maksoin tästä paljon paremmasta Alfa Romeosta.
No, 13 500 puntaa on vähän autosta, jossa on käsintehty kori
ja joka on erittäin harvinainen ja kaunis.
Muttei eksoottinen, kuten tämä.
Miten niin ei ole eksoottinen?
Saanko esitellä tämän auton ominaisuuksia?
Siirtoakseli. Vaihdelaatikko takana. Kaksilevyinen kytkin.
-Levyjarrut joka pyörässä. -Vau.
Epätavallista siihen aikaan.
Yksi parhaista moottoreista ikinä, 2,5-litrainen V6.
Ei vain minun mielestäni.
James May sanoi niin Car -lehdessä.
-Niin sanoin. -Pidät tästä moottorista.
Niin pidän.
Tämä on voittanut Euroopan Touring Car -mestaruuden
neljänä vuotena. Se voitti Britannian Touring Car -mestaruuden.
Tätäkin on jalostettu kilpailuun.
Tuota Gammaako?
Se on Lancia.
Se on historian menestynein rallitiimi.
Minä en sanonut niin, vaan Jeremy Clarkson.
Ja tuo auto näyttää paremmalta.
-Kuin tämäkö? -Niin!
Se on loistava.
Eikä ole.
Minäpä kerron, mikä ei ole loistavaa. Richard Hammond saapuu Fiat X1/9:ssä.
Kuinka paljon?
2 250 puntaa!
Joku huijasi sinua.
Mitä? Pikku-Ferrarista 2 000...
-Kutsuitko sitä pikku-Ferrariksi? -Kutsui hän.
Koska se on. Keskimoottorinen, italialainen. Juuri sitä se on.
-Kuunnelkaa tuota ääntä. -Niinpä.
Rauhoittava ääni, kun tina osuu venäläiseen teräkseen.
Kevyt, kirkas, helmeilevä ääni, aivan kuin autokin.
Kuinka monen värinen tämä auto on ollut?
Se oli musta, sitten punainen, sitten valkoinen,
sitten vaaleansininen, ja nyt se on lila.
Haluaisin lisätä, ettei kyse ole tämän auton värien määrästä,
vaan siitä, kuinka monta autoa tämä on ollut.
-Hyvin sanottu. Nyt siitä tulee ruskea. -Ruskea, niin.
No niin. Minä en käänny.
Yritän selvittää, minkä Alfan olet ostanut.
Parhaan Alfan.
-Ai, se on GTV6. -Täsmälleen!
Miksi siinä on tämä muoviosa konepellillä?
Nerokasta. Auton moottorissa oli pieni vika.
Takaisku. Oikeastaan se sytytti liian aikaisin
ja räjäytti moottorin kannen irti. Se vahingoitti konepeltiä.
Siihen siis laitettiin tämä helpommin vaihdettava muovilevy.
Mikseivät he korjanneet takaiskuvikaa?
-Älä ole naurettava. -Heillä oli kiire.
Laiskoja. Saanko kysyä? Mitä varten tuo luudanvarsi on?
Se on GTV6:n toinen ominaisuus.
Kun pysäköi, kytkinpoljin täytyy pitää painettuna
-luudanvarrella. -Aivan.
Muuten kytkin ja vauhtipyörä tarttuvat toisiinsa.
Ymmärrän.
Minulla oli tällainen. Tiedän siitä lähes kaiken.
Niin. Kun sinulla oli tällainen...
-Niin? -Miten vaihteet vaihtuivat?
Sulavasti.
Eipäs.
Se ei aivan kuvaa...
Kamala. Entä toinen vaihde?
En tiedä. En ole löytänyt sitä.
Täsmälleen.
Ei juututa Alfan pieniin suunnitteluvikoihin.
-Kamala. -Koska meillä kolmella
-on klassikkoautot. -Minulla on.
Edulliseen hintaan.
Olemme Skotlannissa. Mitä jos ajaisimme niillä...
Sanotaan se suoraan. Skotlanti on pelkkä ajomatka.
-Me voisimme... -Olen samaa mieltä.
...kun olemme täällä, tehdä NC 500:n.
Se on kai...
Condé Nast Traveler -lehti äänesti sen
maailman parhaaksi ajomatkaksi.
Järviä, vuoria. Se on...
Kaikki kauniitkin osat.
Skotlannin parhaat palat.
800 km pitkin Skotlannin pohjoisrannikkoa.
Eksoottisissa italialaisautoissa.
Se olisi... Hetkinen.
-Mitä? -Tekstari.
Niin. Hra Wilman.
Siinä lukee: "Autoilla ei pääse 800 metriä 800 kilometristä puhumattakaan.
"Olen järjestänyt kolme vara-ajoneuvoa, joilla pääsette kotiin,
"kun omanne hajoavat, syttyvät tuleen
"ja räjähtävät."
Mietinkin, mitä ne ovat.
Hassua.
Mistä hän tiesi, että aioimme ajaa 800 km?
Hyvä huomio, koska Hammond vasta ehdotti sitä.
-Mistä hän tiesi sen? -Miten hän sai kolme polkupyörää...
Unohdimme hra Wilmanin meedion kyvyt ja nousimme kyytiin.
Ja lähdimme valtavaan öljymaalaukseen nimeltään Skotlanti.
Tämä ei ole aivan samanlaista kuin matkailuviranomaiset
yrittävät uskotella.
Ei näytä yhtään samalta kuin murokeksipurkeissa.
Tämä rappaus kaikessa
on tavallaan kuin talojen kuorrutus, eikö?
Kuorrutus!
Kuorrutin taloni!
Huomaa kyllä, miksi he haluavat itsenäisyyttä.
Haluavat eroon meistä.
Eivät haluat, että tullaan sotkemaan tätä.
Minulla oli kiihkeän skotlantilainen naapuri Lontoossa.
Miksi skotti asuisi Lontoossa?
Enpä tiedä. Koska hän tekisi mitä hyvänsä Skotlannin puolesta.
Paitsi asuisi täällä.
Oliko hänen nimensä Sean Connery?
Lopulta pääsimme kalastussatamasta ja päädyimme avoimelle tielle,
missä pääsimme asiaan.
Nauttimaan puhdasverisistä italialaisista klassikoistamme
ja Fiatista.
Autoni on todella hyvää makua osoittava ja hienostunut.
Sen entinen omistaja on pitänyt siitä hyvää huolta.
Sitä on ilmiselvästi rakastettu ja...
Yksi tuulilasinpyyhkimeni irtosi juuri.
Voi sentään.
-Hän ei pääse ulos. -En pääse ulos.
Sen voi nostaa ylös. Sillä lailla.
Sinun täytyy ajaa noin.
James, saanko sanoa, että olet ajanut viisi kilometriä?
-Korjattu. -Mitä jos sataa?
-Älä käynnistä sitä. -Käynnistä se.
-Haluan nähdä, mitä tapahtuu. -Selvä.
Valmiina?
-Skotlannissa. -Olemme Skotlannissa.
-Et tarvitse sitä. -Täydellistä!
-Täällä ei koskaan sada. -Aivan.
Nyt kun olemme keskenämme, katsojat, voin paljastaa,
että tuulilasinpyyhkijä oli vain sivuseikka
verrattuna tämän auton muihin ongelmiin.
Useimmat liittyvät moottoriin.
Erityisesti siihen, että Lancia asensi ohjaustehostimen pumpun
yhden nokka-akselin päähän.
Ohjausta ei voi kääntää ääriasentoon varsinkaan moottorin ollessa kylmä,
koska moottori räjähtää.
Termostaatti asennettiin väärään paikkaan,
minkä takia moottori ylikuumenee yhtäkkiä ja räjähtää.
Oli myös ongelmia tiivisteiden kanssa, mikä aiheutti
jäähdytysnesteen sekoittumisen öljyyn moottorin räjäyttävin seurauksin.
James, kuulin, että keskiviikot voivat saada autosi räjähtämään.
Ole varovainen huomenna.
Läheiset puut, järvet, ruoho, kanervat, metsäkanat tai skottiruudut
voivat varmasti saada sen räjähtämään.
Yritän selittää katsojille,
miksi moottori saattaa räjähtää, ja te keskeytätte jatkuvasti
tyhmine vitseinenne moottorin räjähtämisestä.
Jatka vain, mutta tee se nopeasti ennen kuin moottori räjähtää.
Sillä välin GTV6:ssa.
Voi ei. Mikä tuo on? Onko se kolmonen? Hyvä, kolmonen.
Nelonen? Niin. Nelonen.
Onko se nelonen vai kakkonen?
Tutustuin taas kaikkiin outoihin pikku heikkouksiin.
Ajoasento ei ole loistava. Polkimet ovat liian lähellä istuinta.
Täytyy siis ajaa jalat harallaan.
Se ei haittaa niin kovin miehiä, mutta jos on nainen,
kannattaa harkita housuja aamulla.
Kaikesta outoudesta huolimatta pidän yhä tästä vehkeestä paljon.
GTV6:n omistaminen opetti minulle, mistä autoissa on kyse.
Tarvitaan persoonallisuutta. Viat tekevät niistä inhimillisiä.
James May oli oikeassa ensimmäisen kerran elämässään,
ainoan kerran.
Tämä on yksi parhaista moottoreista ikinä.
Kermaisin, sulavin
ja kaunein kuunnella.
Tuo ei ole pakoputken ääntä vaan itse moottori.
Kun James ja minä nautimme täysverisistä klassikoistamme,
Richard ajoi mukana lilalla Fiatillaan.
Vapauta 80 hevosvoimaa.
Tämä painaa vain 960 kiloa.
Fiat myi 170 000 X1/9:ää.
Tämä ei ole siis yhtä harvinainen kuin heidän autonsa.
Mutta verrataanpa harvinaisuutta sen vastakohtaan, suosioon.
Sitä tämä auto oli. Erittäin suosittu.
Ja minulla on ylös nousevat ajovalot.
Hienoa.
Lasken ne taas alas nyt.
Voin tehdä sen milloin haluan.
Fiatissa on yksi pieni valituksen aihe. Polkimet ovat todella pienet
ja lähellä toisiaan. Jos yrittää käyttää niitä
vaikka jaloillaan,
huomaa jalkojensa olevan liian suuret.
Niitä pitää käyttää yhdellä varpaalla.
Pian Hammond huomasi kilparadan ja ehdotti, että kokeilemme sitä.
Perillä kävi selväksi, etteivät pienet polkimet olleet ainoa ongelma.
Aika korkeat kierrokset.
Tyhjäkäynti on aika nopea.
Onko tuo tyhjäkäynti?
On. Se on innokas.
Koska se oli mikroautorata,
se oli liian kapea autokilpailulle.
MOOTTORIURHEILU VOI OLLA VAARALLISTA
Päätin, että meidän pitäisi pitää driftauskilpailu.
Anna mennä, pikku-Fiat.
Se ei onnistu.
Siinä ei ole riittävästi tehoa
irrottamaan perää kunnolla.
Vaikka Alfassani oli tuplasti hevosvoimia Fiatiin verrattuna,
minullakaan ei mennyt mahtavasti.
GTV6:ssa ei saa perää irtoamaan. Ei vain saa.
Valmiina? Pelkkää pitoa.
Tiedän, että Roger Moore driftasi GTV6:lla Octopussyssa,
mutta törmäsi sitten aitaan ja joutui pukeutumaan pelleksi.
Gammassa olin varma, että onnistuisin siinä, missä kollegani eivät.
Tästä lähtee.
Lancia on yksi rallihistorian suurimmista nimistä.
Hallittu driftaus pitäisi tulla tälle luonnostaan.
Kun lähestyn mutkaa, painan kaasua ja jarrua ja...
Jarrua, kaasu ylös.
Ei.
Tässä vaiheessa muistin yhtäkkiä jotain tärkeää.
Tämä on etuveto, eikö niin? Mitä oikein ajattelin?
Ei tämä driftaa.
Onneksi ihastunut paikallinen yleisö
keksi ratkaisun.
Otan takapyörät pois,
tyhjennän renkaat, laitan nämä muovisuojat niiden päälle,
täytän renkaat, kiinnitän ne,
ja se saa auton perän irtoamaan driftaamista varten.
Aivan kuin laittaisi eristysnauhaa Scalextric-autojen
takarenkaisiin.
Odottakaa.
Ilman muiden apua tänä jäätävänä päivänä
driftauspäälliset oli pian asennettu.
Tästä lähtee.
Käännytään mutkaan, driftaus päälle, ja siitä...
Hän tyri.
Tätä viihdettä jatkui aika pitkään.
Ei.
Kunnes lopulta...
Jarrutus.
Pidä se! Suurenmoista!
Hän käänsi rattia.
Hän teki sille jotain.
Hyvä!
Hyvä.
Tuo näyttää kivalta. Teemme saman. Kokeilemme sitä.
Tuo on ainoa sarja.
Nuoko?
Ne ovat ainoa sarja, joten emme voi.
Me voimme tehdä sellaiset.
Pyysitkö lupaa lainata tätä pönttöä?
En, mutta eivät he tarvitse sitä.
Käännä.
Tämä menee päälle.
Vaatii vähän suostuttelua.
James May driftasi täydellisesti takanasi.
Taas yksi niitä outoja päiviä.
Tehtyään pyöriensä päälliset Hammond ei pidätellyt.
Tästä tulee...
Hän tulee mutkaan ja sitten...
Mihin helikopteri voi laskeutua?
Tästä lähtee driftaus.
Ja driftaan!
Täysin hallitsematonta.
Yritetään uudestaan.
Se putosi pois. Siitä voi tulla mielenkiintoista.
Käännyn mutkaan. Driftaan!
Voi ei! Ohjaus ei toimi.
Ärsyttävää kyllä Hammondin surkea epäonnistuminen ei estänyt häntä
asentamasta naurettavia kyhäelmiään kallisarvoiseen Alfaani
ja vaatimasta, että minä kokeilen.
Ajatelkaa Alfa Romeon vaivaa tehdä tästä autosta ihastuttava.
Ajatelkaa Pirellin vaivaa saada renkaisiin kunnon pito.
Sitten tulee Hammond säiliön kanssa.
Ihan sama. Tästä lähtee.
Mikä se ääni oli?
Koko auto tärisee.
Valtavaa tärinää.
Hammond, senkin idiootti, sinä pilasit tämän auton täysin!
Pohjan tarkastus paljasti synkkiä uutisia.
Tuo on irronnut. Kardaaniakseli on nyt...
Se liittää yhä vaihdelaatikon moottorin siirtoakseliin,
mutta hädin tuskin.
Jos annan sille tuota enemmän kierroksia, se irtoaa.
Jos olen liikkeellä, se on Alfan loppu.
Mielenkiintoista. Autoni toimii, ja haluan drinkin.
Hotelli on 40 km päässä.
Taidan lähteä, jos et pahastu.
Et voi jättää minua nyt.
Miten niin en voi jättää sinua?
Oletko nähnyt, kuinka kylmä on?
Ei sitä voi nähdä, mutta tunnen sen...
Minä katsoin juuri.
"Tihkusadetta. Kuusi astetta, tuntuu kahdelta."
-Tiedätkö, mikä lämmittäisi? -Mikä?
Pyöräretki. Se lämmittää aina.
30 km tällä
jäätävällä syrjäseudulla.
Hei, Richard "Hamsteri" Hammond!
Onko autosi lämmin ja kuiva? Kunhan tarkistan.
Olen lämmin ja kuiva. Oletko sinä?
Olen hyvin lämmin ja kuiva.
Piti kysyä, haluaisitko pitkän gin tonicin baarituolilla istuessa?
Haluaisin. Matkaa on vain... No, ei se pitkä ole autolla.
Voi luoja. Älä viitsi!
Hiero suolaa haavoihin. Ihan totta!
MONTA TUNTIA MYÖHEMMIN
-Pitää harjoitella. -Mitä?
Mitä sanomme, kun hän...
Olemme aamutelevisiossa. Sinä istut sohvalla.
Selvä.
"Hyvää huomenta. Seurassani on James May." Niin he puhuvat.
"Joka on juuri kuullut juontajakollegansa
"hra Jeremy Clarksonin surullisesta kuolemasta.
"James, miltä tuntuu, kun hänen ruumiinsa löytyi
"aamulla ojasta polkupyörän kanssa?"
-Löytyikö se? -Kyllä.
Se ei mennyt oikein.
Anteeksi, voitko tehdä sen uudestaan?
Tämä on radio. "Hyvää huomenta. Kello on viittä yli yhdeksän. James May on täällä.
"Saimme tänä aamuna kuulla surullisesta kuolemasta..." Voi hitto!
Mitä?
Kaikki harjoittelu. Ajan hukkaa.
Hän on ulkona juuri nyt tappelemassa pyöränlukon kanssa aidan vierellä.
Näytät palelevan!
Täällä on kylmä! Helvetti. Miksei tämä toimi?
Lehdenjakajat osaavat käyttää niitä!
Saavat varastaa sen. En välitä.
-Jätti avaimen siihen. Mikä ääliö. -Kyllä.
Voi luoja.
Avaudu nyt.
Hammond!
Seuraavana aamuna rauhallisen hiljaisuuden rikkoi
ahdistuneen eläimen huuto.
Clarkson!
Missä kattoni on?
Selvä.
Paskiainen.
Mikä se oli?
Ei voi olla totta.
Ei.
Ei hän niin sairas ole.
-Huomenta. -Mitä?
-Huomenta. -Ihan sama.
Miksi ajoit kattosi yli?
Clarksonin syytä. Hän on sairas.
Nauti päivästäsi polkupyörällä!
Paskiainen.
Minulla on nyt tietenkin kylmä.
Lainasin kuvaajalta takin.
Hän on 190-senttinen ja painaa 115 kiloa.
Olen pienessä, tyylikkäässä italialaisessa urheiluautossa.
Minun pitäisi näyttää hyvältä. Näytän paleltuneelta peikolta.
Se oli kurjasti tehty. Minä en sietäisi sitä.
Minua huolestuttaa ainoastaan se, että hän voi saada liikuntaa
polkupyörällään.
Onkohan hänestä jo tullut sellainen katkera pyöräilijä,
joka vihaa kaikkia auton omistajia?
Jessus.
Mitä? Eikä!
Hän ei korjannut tuota.
Oikein hyvä.
Täytyy sanoa, että ainoa syy tapaamiseen rannalla täynnä öljyrekkoja
ja ajamiseen kunnan asuntoalueella täynnä injektioneuloja
oli ärsyttää skottituottajaamme.
Niin, mutta emme kerro Gavin nimeä. Lupaamme sen.
Emme sano hänen nimeään.
Toisessa osassa on aurinkoisempaa ja kauniimpaa,
kun pääsemme vihdoin North Coast 500:lle.
Katsomme sitä myöhemmin.
Niin, mutta nyt on aika tervehtiä
väittelyn vanhaa rouvaa,
joka istuu juttelun bussipysäkkikatoksessa
Keskustelukadulla.
KESKUSTELUKATU
-En edes muista tuota. -En muista noin tapahtuneen.
Haluan pysyä Skotlannin filmissä, jos saan, James May,
koska yhdessä kohdassa sanoit
laittaneesi ne muovijutut Lanciasi takarenkaisiin,
koska se oli kuin eristysnauhan laittamista Scalextric-auton
takarenkaisiin.
-Niin. -Kuka on tehnyt niin?
-Minä. -Mutta sanoit sen aivan kuin
kaikki olisivat tehneet niin.
-Niin sanoi. -Aivan kuin sanoisi:
"Muistatko, kun varastit ensimmäiset sukkahoususi?"
Tiedät millaista on, kun on Marmitea kiveksissä.
Niin.
Hetkinen. Scalextric-autoissa on liikaa pitoa.
-Se on ongelma. -Ei niissä ole.
Siksi ne päätyvät sohvan alle.
Lentävät ulos joka mutkassa.
Niissä on liikaa pitoa. Ne yliohjaavat yhtäkkiä rajusti,
eikä sitä voi hallita. Jos laittaa eristysnauhaa takarenkaisiin,
vähentää pitoa, ja niillä voi driftata...
-Voi luoja. Olet tehnyt niin. -...ja hallitsee autoa.
Tietenkin olen.
Sinun lapsuutesi.
Kuka täällä on laittanut eristysnauhaa tai muuta teippiä
Scalextric-auton takarenkaisiin?
Ei kukaan.
Oletko sinä?
Kuinka tylsistynyt pitää olla ajatellakseen: "Tiedän, mitä teen tänään."
Kukaan muu kuin tuo nainen tuolla
ei ole laittanut eristys... Se on huonoin selityksesi ikinä.
-Tavataan tämän jälkeen. -Eikä ole.
Huonoin selitys oli, kun teimme vesinopeusennätystä.
Hän selvensi sinulle...
-Niin. -...miten veneen hallintalaitteet,
-joita osaat käyttää... -Niin.
...Pond Bugissamme, toimivat samoin
kuin lentokoneen hallintalaitteet, joita et osaa käyttää.
Juuri niin. Mutta James Mayn tapa on selittää toisen ymmärtämät asiat
-tavalla, jota hän ei ymmärrä. -Kyllä.
-Hetkinen. -Mitä?
Sinä et osaa vetää rannekelloa
puhkaisematta jonkun silmää,
ja väitit tuossa filmissä
korjanneesi sen Alfa Romeon kardaaniakselin.
-Korjasinkin. -Korjasitko?
-Soitin puhelun. -Soititko?
Sama asia. Minä soitin,
ja uskomatonta kyllä eräs mies ajoi Wiltshirestä Invernessiin asti
tarvitsemani varaosan kanssa.
Olipa reilua. Sittenkö korjasit sen?
-No, katsoin korjausta. -Niin.
Tämä osa hajosi. Tässä näkee palan, joka irtosi.
Eikö niin?
Ilmeisesti tämä on GTV6:n tunnettu vika.
Kaikki on. GTV6 on tunnettu vika.
Jatketaanko nyt?
Jatketaan ajankohtaisempaan keskusteluun.
Land Rover on ilmoittanut, että 70 %:lla ihmisistä on matkapahoinvointia.
Heidän autoissaan on tulevaisuudessa fiksu järjestelmä,
joka huomaa, kun voi pahoin autossa,
ja säätää lämpötilaa ja jousitusta sen mukaisesti.
-Aika hyvä idea. -Varsin fiksua.
Varsin mielenkiintoista. Vaikken ole koskaan kärsinyt
matkapahoinvoinnista missään, olen hyvin kiitollinen,
koska tapasin kerran miehen, joka voi pahoin kanaalilautalla.
Hyvin kova merenkäynti. Vain minä en voinut pahoin.
Menin vessaan, ja siellä oli yksi tyyppi.
Hän makasi kasvot lattiaa vasten. Laivalla on pieni parras
ovella estämässä veden pääsyä ulos. Se oli täynnä oksennusta.
Laivan keinuessa pieni minitsunami
iski hänen kasvoihinsa.
Kun kävelin sisään, hän katsoi minua ja sanoi:
"Tapa minut."
Oli järkyttävää, että hän tarkoitti sitä.
Kärsiikö kukaan merisairaudesta? Minä olen kärsinyt.
Merisairaana todella haluaa jonkun tappavan.
Ihan totta.
Minua huolestutti laivalla myös se,
että matkustajia oli kuutisen sataa. Kaikki oksentelivat joka puolelle,
vaaka- ja pystytasoille, kattoon, ruokaan, kaikkialle.
Mitä sille tehtiin, kun laiva oli perillä?
-Se upotettiin. -Luuletko niin tehtävän?
Joskus on pakko. Ei vaihtoehtoja.
-Niin. -Tapahtui minulle.
Lapsuuteni auto, Hillman Avenger.
Pikkuveljeni oksensi maitoa takapenkille.
Auto romutettiin. Sitä ei ole.
-Itse asiassa... -On vain...
Tunnustan jotain.
Oletko varma?
Ajoin Korsikan poikki. Olin myöhässä lennolta. Poikani oli
takapenkillä. Hän oli kai kymmenvuotias.
Ajoin nopeasti, pelkkiä vuoristoteitä, kuten tiedätte,
läpi Korsikan kuumana päivänä, ja hän oksensi räjähtävästi.
Auton verhoilu oli kuvioitua plyysiä.
Kun saavuimme palauttamaan autoa vuokraamolle yhä myöhässä lennolta,
tyyppi tuli tarkastamaan autoa.
"Ei hätää, kamu. Auto on aivan ehjä."
Taitoin takaistuimen alas.
Etkä!
-Kyllä... -Senkin sairas mies!
Niinpä.
-Jätitkö sen? -Jätin.
Jossain on nuori, joka saa kaksi euroa päivässä
vuokra-autojen siivoamisesta.
Hän kohtasi tuon kauhun.
Pilasin hänen elämänsä. Aloimme puhua matkapahoinvoinnista
RAC:n vuoksi. RAC on aina tilanteen tasalla.
Se julkaisi neuvoja, joissa lukee:
"Vanhemmat voivat estää lastensa pahoinvoinnin saamalla heidät katsomaan
"horisonttiin kännyköiden ja tablettien ruudun sijaan."
-Onnea matkaan. -Aivan hölynpölyä.
"Lapset, katsokaa horisonttiin. Se on mielenkiintoisempi kuin
"Angry Birds, Fortnite tai mitä pelaattekaan."
RAC, ehkä voitte taivutella heidät siivoamaan myös huoneensa.
Oksennus on nyt käsitelty. Jatketaan.
Haluaisin jatkaa lisäkeskustelulla.
Dubain poliisi testaa leijupyörää.
Se on leijupyörä. Katsokaa tuota.
Katsokaa tuota vehjettä. Voi luoja.
Se maksaa noin 117 000 puntaa. Sillä pääsee 100 km/h.
Se lentää noin 25 minuuttia. Katsokaa tuota!
Näen pari asiaa.
Poliisin takaa-ajoajoneuvona se on ongelmallinen.
Jos ajaa 101 km/h, pääsee karkuun sitä.
Voisi ajaa hiljempaakin, mutta yli 25 minuuttia,
ja silti päästä karkuun sitä.
Tässä on toinen, jota luultavasti et ole harkinnut.
Jos tiput kyydistä, lennät oman työntövoimalaitteesi läpi.
En välitä, koska katso nyt sitä. Haluan tuollaista
enemmän kuin molempia keuhkojani.
Se on yksinkertaisesti paras.
James, voitko kuvitella Richard Hammondin tuollaisella?
Kirjaimellisesti minuuteiksi hupia.
Täsmälleen. Sitten olisit pelkkää usvaa.
Olisit läheisimmän rakennuksen pinnoite.
Richard Hammondin läpi voisi kävellä.
Katso, tuossa on lätäkkö Richard Hammondia.
Hyvä on.
-Paska idea. -Aivan.
Monet luulevat,
etten pidä sähköautoista.
Hyvästä syystä. Aina kun sinulla on sähköauto,
palaat toimistolle maanantaiaamuna
ja kerrot taas ankean tarinan murheista.
Koska niitä ei voi ladata.
-Taas se alkaa. -Ei voi.
Viime viikonloppuna minulla oli Jaguar I-Pace. Se on todella hyvä auto.
Siksi minulla ei ole mitään sähköautoja vastaan.
Tuo on se uusi Jaguar. Se on upea. Mukava istua, hiton nopea.
Paljon parempi kuin Tesla monella tapaa.
Loistava. Toin sen tänne.
Yhdistin töpselin maatilaani, ja heti tuli pimeää.
Tämä maatila voi tuottaa koko Länsi-Euroopalle
kasviöljyä tuhat vuotta.
Kun siihen kytkee Jaguarin, olen 1200-luvulla.
Ei lainkaan sähköä. Vein sen ystäväni kotiin.
Kytkin pistokkeen siellä. Hänellä on nykyaikaisemmat sähköt.
Jätin sen yöksi, ja se oli ladannut riittävästi energiaa
kulkemaan 47 km.
Koska kytket sen 1300-luvun kotipistorasiaan.
Pitäisi käyttää kunnon nykyaikaista pikalaturia.
Kauanko siihen menee?
-45 minuuttia. -Liian kauan.
Minulla on vain 130 000 tuntia jäljellä ennen kuin kuolen.
En käytä yhtään niistä...
-Mitä? -Hetkinen.
Aloitat uuden tavan.
-"Minulla on vain 130 000 tuntia..." -Se vähenee.
-Vähenee nyt. -Mistä...
Ihana ajatus.
Se vähenee.
Näin on. Jatkakaa. Menetän arvokasta aikaa.
Haluan tietää, mistä tuo numero tuli.
-Miksi olet... -Onko sinulla puhelinta?
-On. -Sinulla on aina.
Hän unohtaa aina jättää sen.
Ei tarvitse kertoa kenellekään.
-Montako vuotta luulet eläväsi? -On laskin.
-Montako vuotta? -Niin. Kerro ne 365:llä.
-Ymmärrän. -Kertaa 24.
-Niin. -Montako tuntia?
394 200.
Kuinka monta niistä haluat tuhlata auton lataamiseen,
istuskeluun auton ladatessa. Menin taannoin BBC:n iPlayeriin.
Se sanoi: "Sinun täytyy rekisteröityä käyttääksesi tätä."
Eikä täydy. Ei ole aikaa.
Kuolen, kun olen valmis.
Minulla on 14 200.
Näettekö?
-James. -Tuntiako?
Niin.
Se on viikon päästä tiistaina.
Harjoituksen tarkoitus on,
että ajattelet sitä hiton numeroa.
"Kyseessä on loppuelämäni.
"Paras olla keksimättä suurta numeroa. Olen vaatimaton."
Toivottavasti saan miellyttävän yllätyksen.
-Ensi viikolla. -Luulen,
että voimme päättää Keskustelukadun
James Mayn valitettavaan kuolemaan.
Ihan kohta.
Haluan puhua BMW M5:stä, joka on aina ollut,
kuten kaikki tiedämme, paras sleeper-auto.
Se on kupliva mielipuoli Geoffrey Chaucerin asussa.
Uudessa M5:ssä on turboahdin, joten se on hellä jääkarhuille.
Siinä on neliveto, joten se on turvallinen.
Siinä on automaattivaihteisto, ja se kaikki on oikein mukavaa.
Mutta haluammeko me sitä?
Selitän ensin BMW M5:n perusreseptin.
Se on neliovinen sedan, jossa on takakontti takana,
tilaa viidelle liikemiehelle keskellä
ja hirvittävän tehokas moottori edessä.
Se on tärkeintä M5:ssä. Sen täytyy olla erittäin nopea.
Ja heidän mukaansa tämä
on kaikista nopein.
Olen juuri ajanut jonkun viereen, jolla on kevyt juoksuasu
ja AMG:n lenkkarit.
Kun minulla on jämerät brogue-kengät ja raskaat molskihousut.
Mikä tarkoittaa, että häviän.
Vai häviänkö?
Tuo tekee kipeää.
Kiihdytin juuri nollasta sataan kolmessa sekunnissa.
En voi siirtyä eteenpäin.
160 km/h noin seitsemässä sekunnissa.
190 km/h.
210 km/h, kun ylitän maalilinjan.
Aivan uskomatonta.
Halpa, raskas, neliovinen sedan
päihitti urheiluauton.
Se on M5:n tehtävä.
Päällisin puolin uusi versio tuntuu täyttävän
kaikki tärkeät M5:n vaatimukset.
Se on järkevä ja 592 hevosvoiman ansiosta
nopea kuin Ferrari.
Entä turboahtimet, automaattivaihteisto
ja neliveto?
Tarkoittaako se kaikki, ettei se voi olla enää harhailevakatseinen hullu?
Ei oikeastaan.
Koska on tehty paljon töitä
aliohjautumisen poistamiseen, kuten näette.
Ohjaus tuntuu vähän oudolta.
Ja koska moottori on turboahdettu,
äänimaailma on vähän vaisu.
Aivan kuin kuuntelisi basson soittoa viereisessä huoneessa.
Mutta muuten...
On oltava turboviive.
Mutta en tunne sitä.
Ja automaattivaihteiston täytyy vaihtaa hitaammin
kuin tuplakytkinjärjestelmän, mutta...
Minusta se tuntuu nopealta.
Vaikka kaikki pyörät vetävät, se voi silti tehdä näin.
Hyvät hyssykät.
Jos sen haluaa tekevän koko ajan näin,
nelivedon voi kytkeä pois päältä.
Ihan totta. Sen voi kytkeä pois.
Pitää se takavetoisena.
Käyttäytyä kuin täysi öykkäri.
Hienoa!
Ja se on vasta alku M5:n muunneltavuudelle.
Voi valita, kuinka paljon pitoa haluaa.
Voi valita, kuinka urheilullinen ja herkkä moottori on.
Kuinka epämukavan kyydin haluaa.
Kuinka raskas ohjaus on, kuinka nopeasti vaihteet vaihtuvat
ja mitä haluaa tuulilasinäyttöön.
Voi jopa valita, millaista ääntä pakoputki pitää.
Ja katsokaa tätä.
Tämä valikko antaa valita,
millainen tuoksu tulee ilmastoinnin suuttimista.
Voin valita sinisen sviitin, joka on vesihelmien lehahdus,
tai tämän, joka antaa tulisten tuoksujen kultaisen suihkun.
Tämä on hyvin Pacific Rim -tyylistä, hyvin tietokoneistettua, ja se on hienoa.
Mutta totuus on,
että viisikymppinen liikemies, joka ostaa tämän auton,
ei muuta ikinä tuoksusäätöjä eikä mitään muutakaan.
Hän asettaa nelivedon mukavuusasentoon ensimmäisenä päivänä
ja jättää sen siihen ikuisesti.
Jos hän tekee niin, voi olla parempi vaihtoehto.
Sitä valmistaa saksalainen tuunausyhtiö nimeltä Alpina.
Se on toinen tulkinta siitä, millainen nopean BMW:n pitäisi olla.
Se maksaa saman verran kuin M5.
Siinä on samanlainen 4,4-litrainen V8 tuplaturbolla.
Siinäkin on neliveto ja automaattivaihteet.
Tätä autoa ei kuitenkaan kehitetty kilparadalla.
Alpinan pomo sanoo, että jos auto suunnitellaan hyväksi Nürburgringille,
se on huono tiellä.
Hän saattaa olla oikeassa.
Jäykän ja urheilullisen etujousituksen sijaan
he tuunasivat sen pärjäämään kuopissa.
He muuttivat ohjausta niin, että se kulkee mutkissa
matkustajakoneen tapaan F16 sijaan.
Siihen asennettiin siniset mittarit,
ohuempi ohjauspyörä ja pehmeämpää nahkaa.
Katsokaa tätä. Tätä ei löydy vakio-M5:stä.
Mukavuus-plus-säätö,
jolla viisikymppinen liikemies voi leijua
koko elämänsä.
Mutta älkää luulko, että perusnopean BMW:n resepti on pilattu,
koska ei sitä ole.
Auto tuottaa 600 hevosvoimaa. Enemmän kuin M5:stä saa.
Vääntöäkin on enemmän.
Eikä ole rajoitinta.
Tämä kulkee siis 330 km/h.
Tarkoittaako se siis, että radalla
tämä mukavuusvaunu pysyy urheilusedanin vauhdissa?
Vaikka oli kiva ottaa siitä selvää...
Vastaus on, että ei aivan.
M5 on tiukempi, pysyy paremmin tiessä ja on jotenkin enemmän mukana.
Joten radalla
M5 pääsee varmasti karkuun. Se tekee niin nyt.
Olemme molemmat kissaeläimiä.
Hän on gepardi ja minä leijona.
Jos välittää kymmenesosasekuntien vähentämisestä
kierrosajasta radalla,
M5 on parempi.
Mutta oikeassa maailmassa moottoritiellä kotiin ajaessa,
minkä aion juuri tehdä,
käytän mieluummin Alpinaa.
Joten teen niin.
Hyvin mielenkiintoista.
-Oikein kiva. -Mielenkiintoisia huomioita.
Hyvin paljon.
Kaiken tuon jälkeen ottaisit huonomman auton.
-Kyllä, koska se on parempi. -Kuulostaa paremmalta. Täytyy sanoa...
Sanoo nopeuden äänitorvi?
Otetaanpa selvää,
kuinka nopeasti M5 kiertää Eboladromen.
Ja se lähtee!
Hän pidätteli sitä jarruilla nopeaa lähtöä varten.
Selvästi se onnistui.
Viilettää Epäsuoralle.
Katsokaa! Rata on kostea!
Joutuu kääntämään paksua ohjauspyörää.
Neljä pakoputkea pitävät ääntä, kun vaihtaa suuremman vaihteen.
Nyt Sinun nimesi tässä -osiolle. Näyttää vähän rauhattomalta.
Mutta auto painaakin lähes kaksi tonnia.
Auto niiaa jarruttaessa, mutta pysyy linjalla mutkassa,
ja nyt taas kaasua.
Molemmat turbot käyvät pikaista paluumatkaa varten.
Näyttää hyvältä. Pieni vauhdin vähennys keskikohdassa.
Valmiina? Kyllä! Todella kova jarrutus Vanhan naisen talolle.
Tässä aliohjaus näkyy.
Mutta ei. Siistiltä näyttää. Ei hassumpaa tuollaiselta lehmältä.
Täyttä vauhtia Ala-asemalle.
Kiduttaa Pirellejä siinä. Enää Lammaslaidun jäljellä.
Siististi siitä ja maalilinjan yli!
Se näyttää hyvältä.
-Näyttää raskaalta. -Raskaalta.
-Eikö niin? -Näyttää vähän raskaalta.
Kierrosajat ovat tuossa.
Vanha M5 on 17. sijalla aikaan 1.24,2.
KIERROSAJAT
Katsotaan, mihin uusi sijoittuu.
Onko se nopeampi?
-On se. -Kyllä.
Johan nyt! Neljä sekuntia nopeampi!
Hämmästyttävää, eikö?
Todella mahtavaa.
Täytyy sanoa, että ajoimme Alpinalla ajan.
Mutta emme kuvanneet sitä.
Miksi?
Koska se on hitaampi.
On se!
Vaikutat ääliöltä, jos se ei ole.
Minä olen, mutta se ei ole nopeampi.
Otetaan selvää, mihin se sijoittuu.
Tämä on Alpina.
Sillä lailla, näettekö? Hitaampi, kuten sanoin. 1.21,6. Ei hassumpaa.
Jos haluaa tiukan, nopean supersedanin,
hän neuvoo ottamaan, vetelämmän ja hitaamman.
Se on parempi!
Selkeitä ostoneuvoja taas tällä viikolla.
Niin on. Siirrytäänkö todellisiin, selkeisiin ostoneuvoihin?
Palataan filmiimme Skotlannissa.
Tänä iltana kierrämme North Coast 500:n
Skotlannin pohjoisosassa
kauniilla italialaisilla klassikkoautoilla
ja Fiat X1/9:llä.
Niin, mutta teillä kahdella oli mekaanisia ongelmia.
-Kyllä. -Niin oli,
mutta toivoimme yhä sydämissämme, että asiat paranisivat.
Ajellessamme italialaiset klassikkomme ja Fiat
tarjosivat yhä yllättävää viihdettä.
Näytän teille tämän auton hienon toiminnon.
Nämä ovat lämmitys- ja tuuletussäätimet.
Se on lämpimällä, koska on kylmä päivä.
Katsokaa, mitä tapahtuu, kun painan ilmastointinappulaa.
Se kummittelee!
Näittekö? Katsokaa.
Taidan viilentää itseäni.
Tämä hattu saa pääni kutisemaan, mutta jos riisun sen, jäädyn kuoliaaksi.
Pian Hammond vaati, että pysähtyisimme teelle
hänen hypotermiansa torjumiseksi.
Sain ajatuksen.
-Ei tyypillistä sinulle. -Ei.
Ensimmäistä kertaa ikinä.
Tämä perustuu kokemukseen ja tietoon.
NC 500:n ongelma on, että kun ajamme ympäri täältä,
tämä osa jää välistä.
Olemme täällä. Tämä tie jää välistä.
Olen ajanut sitä.
Henkeäsalpaava. Eivät pelkästään maisemat, jotka ovat upeat,
vaan tie itse.
Anteeksi, mutta jos ajamme tästä...
Niin?
Emme aja NC 500:aa, emmehän?
Emme. Mutta mitä jos luomme oman reitin Grand Tourille?
Kutsutaan tuota osaa
"Scottish Highlands Intermediate Touriksi."
Kuinka pitkä se on?
Noin 287 mailia, jos ajamme tuosta.
Scottish Highlands Intermediate Tour 287.
Se olisi... Hetki, ei se toimi.
"Piloting Extremely Nicely in Scotland."
-"287." -Niin.
Eli Piloting Extremely Nicely in Scotland 287.
Se käy. Se on päivän toinen ajatuksesi.
Se johtuu piposta.
Kun uusi reitti oli selvitetty, lähdimme matkaan.
Se ei ollutkaan aivan sellainen kuin Hammond oli sanonut.
Se oli paljon parempi.
Jumankekka!
Juu, näköala!
Se on mahtava! Katsokaa sitä!
Tämä on taivas!
Eivätkä pelkästään maisemat, jotka ovat upeat, vaan tie itse.
Mutkat, käännökset, pinta.
Täytyy yhdistää oikeat ainekset oikeassa järjestyksessä
ja oikeassa paikassa. Se on monimutkaista.
Todella satumainen tie, mutta tämä pärjää sillä.
Todella upeaa.
PENIS 287
on todella kunnostautunut tässä.
Luoja. Autoni näyttää varmasti elegantilta näissä maisemissa.
Tätä varten GTV6 valmistettiin.
Avoimille, mutkaisille teille.
Ei muuta kuin V6:n ulvova ääni.
Tästä ajamisessa on kyse. Tämä on unelma.
Hetki oli niin taianomainen,
että olin unohtanut erään minua koko päivän vaivanneen asian.
Tänään on 11. huhtikuuta. En halua kuulostaa Ihaalta,
mutta on syntymäpäiväni. Nuo kaksi ovat unohtaneet.
Koko tiimi on toivottanut hyvää syntymäpäivää.
Ohjaaja toivotti hyvää syntymäpäivää. James ja Richard? Ei mitään.
Ullapool, 42 km.
Saatan saada kardaaniakselin tasapainotettua siellä.
Se on aika iso kaupunki.
Kuinka kaukana olemme hotellista? Tiedättekö te?
Viitisenkymmentä kilometriä.
Koska ei ole myöhä, menen Ullapooliin
katsomaan, saanko kardaaniakselini tasapainotettua.
Mitä sinä teet?
Se tärisee ja vahingoittaa autoa.
Haluan tasapainottaa sen. Nähdään myöhemmin hotellilla.
Epätavallisen tunnollista, että Jeremy haluaa korjata autonsa,
mutta sopii minulle ja Hammondille.
Meillä on jotain mielessä.
Emme olleet unohtaneet hänen syntymäpäiväänsä.
Kun hän oli poissa, saatoimme rynnätä
järjestelemään yllätysjuhlia.
Ilmapallot tulossa.
Tämä on kiva.
No niin. Löysennä sitä.
Silloin kardaaniakseli pääsee asettumaan haluamaansa paikkaan.
Kun likinäköinen oranki pilasi autoaan,
minulla oli kiire keittiössä.
Valmistan Jeremyn syntymäpäiväjuhliin
hänen lempiruokaansa, spagetti bolognesea.
Koska on hänen syntymäpäivänsä ja olemme täällä,
teen sen skotlantilaisittain.
Pasta ja kastike ovat valmiita. Hän pitäisi siitä.
Mutta tässä tulee se skottilaisuus.
Laitan sen sisään. Haen sen kohta.
Nyt sen pitäisi olla valmista.
Kyllä vain.
Tässä siitä tulee skotlantilaista.
Se laitetaan varovasti jauhoihin.
Ripotellaan sen päälle. Yritetään pitää se kasassa.
Grillaus auttoi siinä. Ja nyt tähän.
Hyvä kuorrutus ympäriinsä.
Tiputetaan se varovasti koriin.
Lasketaan se öljyyn.
Kyllä vain.
Minä teen noin.
Näyttää valmiilta.
Kyllä vain.
Tuo kelpaa hyvin.
Siinä se on. Spagetti macbolognese.
Richardin kuorruttaessa ja uppopaistaessa kaikkea näkemäänsä...
Sinne, pikku kaunokaiseni!
...minä organisoin vieraat, jotka olivat nyt kaikki paikalla
odottamassa syntymäpäiväsankaria.
Kappas vain. Siinä se on.
Siinä se on.
Hyvänen...
Countach, Lancia 832.
Täällä on selvästi jonkinlainen klassikkoautokokous.
Hetkonen.
Uskomatonta!
Te muistitte!
Tietenkin muistimme.
Vielä parempaa, pidämme kunniaksesi juhlat.
Mutta James.
Täällä on klassikkoautokokous.
Ne ovat vieraittesi. Syntymäpäiväjuhliasi varten.
Kutsuitko klassikkoautoharrastajia syntymäpäivilleni?
Italialaisten klassikkoautojen harrastajia.
-Puhutaan tasauspyörästöistä. -Kyllä.
Valmistus- ja korinumeroista.
Täsmälleen. Menen järjestämään musiikin.
Nähdään pian.
-Musiikin? -Niin. On juhlat!
Viimeistely koristelulla.
Koska silmillä syödään.
HYVÄÄ SYNTYMÄPÄIVÄÄ JERMY
Kävi ilmi, että klassikkoautoharrastajat olivat ihania ihmisiä.
Joilla oli vielä ihanammat autot.
Kappas vain. En ole koskaan ajanut 832:ta.
Heidän kanssaan puhuminen osoittautui aika hankalaksi.
Eivät olleet menossa Amerikkaan ja tulivat tänne. Sitten ajattelin...
Voisi mennä huonomminkin.
Sitten kävi niin, koska oli aika istua alas
syömään Richardin skotti-illallista.
Kuorrutettua spagetti bolognesea, jota seurasi uppopaistettu kakku.
Ja illan päätteeksi...
Voi ei.
...James piti mielenkiintoisen puheen kaikista omistamistani autoista.
On outoa, että hän on autoharrastaja, eikö olekin?
Aika pian Jeremy siirtyi VW Scirocco GLI MK1:stä
VW Scirocco GTI MK2:een.
Sen rekisterinumero oli...
En ole koskaan tiennyt, onko sinulla ollut manuaalivaihteet
vai ensimmäisen sukupolven F1-puoliautomaatti, joka oli...
Innokas tietämään, ettei se ollut CSi, vaan CSL, jonka ero oli
kromatut pyöräkoteloiden jatkeet ja erilaiset vanteet, eikö niin?
Tai jotain sellaista. Raidat?
Erilaiset vanteet, ja siinä oli alumiiniovet.
Tietenkin kevyet ovet ja kori.
Ja konepelti ja takaluukku.
...mutta tällä kertaa V8-moottori. Tummansininen?
Vai oliko se musta? Haluaako kukaan arvata?
Sydämeltään perinteiden kannattaja, kuten nykyään.
Ajaa harmaata VW Golf GTI:tä.
-CLK Black jäi välistä. -Jeremy Clarkson... Mikä?
CLK Black jäi välistä.
Se ei ole listalla.
Kuka tutkija kokosi listan Jeremyn autoista kautta aikojen?
Et edes kirjoittanut puhetta!
En tietenkään!
Huonoimmat syntymäpäiväjuhlat ikinä.
Älä viitsi. Näimme vaivaa. Haenko säkkipillin?
Seuraavana aamuna olimme liikkeellä varhain.
Tämä on ensimmäinen huhtikuun 12. päivä
vuoden 1972 jälkeen, kun minulla ei ole ollut krapulaa.
Maailman huonoimpien juhlajärjestäjien ansiosta,
herrojen May ja Hammond.
Voi ei. Tärinä on palannut.
Miksen osaa tehdä mitään?
Mutta aurinko paistoi ongelmistani huolimatta.
Ja Skotlanti oli näyttävämpi kuin koskaan.
Hammond on hyvittänyt tekonsa tämän reitin myötä. Todellakin.
Hammond?
Haloo, niin?
Ei voi muuta sanoa kuin, että sinun PENIS
on juuri oikean pituinen ja kaunis.
Kiitos.
Oletko samaa mieltä, James May?
Olen. Ikävä myöntää, mutta se on täydellinen.
Oli enää 80 km jäljellä kiertotiemme päätökseen.
Tuntui hyvältä hetkeltä tehdä yhteenveto ihanista autoistamme
ja Richardin Fiatista.
Joistakin autoista tulee klassikoita, koska ne ovat harvinaisia.
Kuten nuo kaksi. Silloin täytyy hyväksyä,
että ne ovat herkkiä ja oikullisia.
Joistakin autoista tulee klassikkoja,
koska ne ovat todella hyviä.
X1/9 oli hyvä, kun se suunniteltiin ja valmistettiin,
ja se on nykyäänkin hyvä.
Lisäksi se maksoi vain vähän yli 2 000 puntaa.
Ärsyttävää kyllä, minulla on ollut ongelmia ajovalon kanssa.
Sitten se alkoi siristellä, joten...
Se näyttää aika rempseältä.
Merirosvomaiselta.
Tuolla lailla!
Harvinainen, mielenkiintoinen, kaunis.
Niillä kriteereillä pitäisi päättää,
onko auto oikea klassikko.
Täytyy olla ainakin kahta niistä kelvatakseen.
Katsotaanpa Lanciaa.
Se on ehdottomasti kaunis.
Se on todella erinomaisesti muotoiltu, ja se on harvinainen.
Tutkiskelin vähän verkossa eilen illalla.
Näitä Gamma Coupéita on rekisteröity
ja ajossa vain kaksi Britanniassa.
Tämä on toinen niistä.
Tämä on puolet kaikista.
Kun yleensä lopetamme nämä keikat, käyttämämme autot menevät...
En tiedä, mihin ne menevät.
Mutta tiedän, mihin tämä menee. Minun kotiini.
Koska tämä auto on taivaallinen.
Todella taivaallinen.
Katsokaa sitä ja sanokaa, tiedättekö toista autoa,
joka maksaa kymppitonnin
ja josta pidätte tätä enemmän.
Vain 18 km jäljellä.
Räjähtääkö James Mayn moottori?
Ilmeisesti auringonpaiste aiheuttaa sitä.
James May, luuletko, että se räjähtää
ennen kuin saavumme Invernessiin vai heti sen jälkeen?
Ennemmin tai myöhemmin sinun täytyy unohtaa äkäisyytesi
ja myöntää, että valitsin oikein.
Etkä valinnut.
En normaalisti sanoisi tätä, mutta haluan sanoa olevani ylpeä sinusta,
koska korjasit kardaaniakselisi. Hyvää työtä, kamu.
Kiitti.
Onko auto parempi nyt, kun tärinää ei enää ole?
Ei.
On.
Hyvä!
Hän bluffaa.
Hammondin upea PENIS sai hellät hyvästelymme,
ja palasimme lähtökaupunkiimme, Invernessiin.
Tehtävä suoritettu.
Sillä lailla. Vain kolmessa päivässä ajoimme
hämmästyttävät 462 km.
Sinun autosi oli osan matkasta tiepalveluauton lavalla.
-Pienen osan. -Niin.
Mutta huolimatta yhdestä katastrofaalisesta viasta,
joka vaati, että joku ajaa Swindonista ja Wiltshirestä
Invernessiin asti varaosan kanssa...
Älä unohda, että tuulilasinpyyhkijänikin tippui.
Toinen ajovaloistani on jumissa.
Niistä huolimatta olemme todistaneet,
että voi silti ostaa klassikkoauton ja nauttia siitä,
vaikka on köyhä.
Meidän pitäisi olla ylpeitä siitä.
-Niin pitäisi. -Kyllä.
Sen myötä palaamme studioon, telttaan.
-Telttaan. -Telttaan.
-Koska olemme köyhiä. -Niin.
Hieno matka.
Kiitos.
Hyvin sanottu.
Hassua, eikö olekin?
Vuosien varrella olemme matkustaneet ympäri maailmaa
-etsimässä parasta tietä ajaa. -Niin.
Kävikin ilmi, että se on naapurissa.
Täytyy sanoa... En halua sanoa tätä skottituottajamme edessä.
Älä nimeä Gavin Whiteheadiä.
En.
Mutta se oli elämäni paras ajomatka.
Se tie, ne maisemat, se Alfa...
-Ne juhlat. -Ei juhlat.
Kaikki muu oli täydellistä.
Olen samaa mieltä. Minusta se oli mahtavaa.
Meidän pitäisi palata filmin tarkoitukseen, eli siihen,
että voi ostaa edullisen klassikkoauton, joka on myös sijoitus.
Haluatko varmasti puhua siitä?
Kertoisitko yleisölle,
miten Lanciasi kanssa kävi.
Maksoin 13 500 puntaa siitä autosta, ja kun sain sen kotiin,
sain selville, että sen korjaaminen maksoi vain 6 000 puntaa.
Sijoituksesi arvo on siis laskenut 45 %.
Pitää paikkansa.
Kuten sanoin nauhalla, toin Alfan kotiin kanssani.
Huhtikuun kuvausten jälkeen, yhdeksässä kuukaudessa,
se on maksanut vain 8 000 puntaa.
-Aivan. -Korjauksiin.
Sijoituksesi arvo on laskenut 80 %.
-Kyllä. Entä omasi? -100 %.
Oikeastiko?
Päivä kuvausten jälkeen moottori räjähti. Auto meni romikselle.
Eli yhteenvetona...
Kaikki meistä ovat menettäneet rahaa, ja yksi on menettänyt kaiken.
-Täsmälleen. -Pitää paikkansa.
Ja sen kamalan pettymyksen myötä on aika lopettaa.
Ajan nyt kotiin Alfa Romeollani.
Etkä aja.
Asun tuolla.
-Tiedämme sen. -Liian kaukana.
Ihan sama. Kiitos, kun katsoitte. Pärjäilkää. Nähdään ensi kerralla. Hei!